laion/Wikipedia-Exotic huggingface dataset:
মোহনীয়তা (উপস্থাপনা)

মোহনীয়তা বলতে মূলত বোঝানো হতো কোনও ব্যক্তির কোনও কিছুর ওপর জাদুকরী একটা প্রভাবকে যা তাকে আকর্ষণীয় করে তুলতো। বর্তমানে মোহনীয়তা বলতে বোঝায় নির্দিষ্ট একটি কেতাদুরস্ত ও আকর্ষণীয় ভঙ্গিমা যা, কারো একটি বিলাসময় ও আভিজাত্যপূর্ণ উপস্থাপনা তৈরি করে। এবং এই উপস্থাপনা বাস্তবের চেয়ে সুন্দর। সাধারণত, ব্যক্তি, কর্মকাণ্ড, স্থান, প্রযুক্তি, বা পণ্য মোহনীয় হতে পারে কিংবা মোহনীয়তা যোগ করতে পারে। মোহনীয়তাকে ইংরেজিতে "গ্ল্যামার" (ইংরেজি: Glamour) বলে।
সামুদ্রিক অ্যাঞ্জেলফিশ পরিবার

মেরিন অ্যাঞ্জেলফিশ (ইংরেজি: Marine angelfish) হচ্ছে পোমাক্যানথিডে (Pomacanthidae) পরিবারভুক্ত এক প্রকার সামুদ্রিক মাছ। নাতিশীতোষ্ণ আটলান্টিক, ভারত, এবং সবচেয়ে বেশি প্রশান্ত মহাসাগরীয় অঞ্চলের প্রবাল খাড়িতে এ মাছ দেখা যায়। এই পরিবারে গণ আছে মোট ৭টি এবং প্রজাতির সংখ্যা প্রায় ৮৬। সাদৃশ্যপূর্ণ হলেও আমাজন নদীর বেসিনে প্রাপ্ত স্বাদুপানির প্রজাপতি মাছ, নাতিশীতোষ্ণ সিচাইল্ডরা আলাদা প্রজাতির মাছ। বিভিন্ন রং-এ বর্ণময় ও গভীরতাপূর্ণ, দ্বিপার্শ্বীয় প্রতিসম শরীরের জন্য অ্যাঞ্জেলফিশের মূল বাসস্থান প্রবাল খাড়ির মধ্যে। এরকম বাসস্থানে থাকে এবং কাছাকাছি পরিবারের একটি মাছ হচ্ছে প্রজাপতি মাছ। প্রজাপতি মাছ থেকে অ্যাঞ্জেলফিশের পার্থকসূচক একটি বৈশিষ্ট্য হচ্ছে অ্যাঞ্জেলফিশের শক্ত অপারকুলাম বিদ্যমান, যা প্রজাপতি মাছে অনুপস্থিত। প্রাচীরে থাকাকালীন সময়ে এরা ঝাঁকে ঝাঁকে থাকে।
অলফ্যাক্টরি স্নায়ু

অলফ্যাক্টরি স্নায়ু সাধারণত প্রথম করোটিক স্নায়ু বা কেবল CN I হিসেবে বিবেচিত হয়, যাতে ঘ্রাণ বাহী সংবেদী স্নায়ুতন্তু থাকে।       অলফ্যাক্টরি রিসেপ্টর নিউরনের অন্তর্বাহী স্নায়ু তন্তু গন্ধ সংক্রান্ত স্নায়ু উদ্দীপনা কেন্দ্রীয় স্নায়ুতন্ত্রে ( ঘ্রাণ ) বহন করে। ভ্রূণীয় অনুনাসিক প্ল্যাকোড থেকে উদ্ভূত এই অলফ্যাক্টরি স্নায়ুটি অন্যান্য করোটিক স্নায়ুগুলোর তুলনায় কিছুটা ব্যতিক্রমধর্মী, কারণ এটি ক্ষতিগ্রস্ত হলে কিছুটা পুনরুৎপাদিত হতে সক্ষম। অলফ্যাক্টরি স্নায়ু একটি সংবেদী স্নায়ু এবং নাসা গহ্বরের উপরের অংশে অলফ্যাক্টরি মিউকোসা থেকে উৎপন্ন হয়। অলফ্যাক্টরি মিউকোসা থেকে, স্নায়ুটি (আসলে অনেকগুলো ছোট ছোট স্নায়ুগুচ্ছ) এথময়েড অস্থির ক্রিব্রিফর্ম প্লেট অতিক্রম করে মস্তিষ্কের পৃষ্ঠে পৌঁছায়। এখানে স্নায়ুগুচ্ছ অলফ্যাক্টরি বাল্বের মধ্যে প্রবেশ করে এবং সেখানে সাইনাপস গঠন করে; বাল্বগুলো থেকে (প্রতি দিকে একটি) ঘ্রাণ সংক্রান্ত তথ্য অলফ্যাক্টরি ট্রাক্টের মাধ্যমে মস্তিস্কে সঞ্চারিত হয়। অলফ্যাক্টরি স্নায়ুগুচ্ছ মৃতদেহের মস্তিষ্কে দৃশ্যমান হয় না কারণ সেগুলো অপসারণের পরে বিচ্ছিন্ন হয়ে যায়। অলফ্যাক্টরি স্নায়ুর বিশেষায়িত অলফ্যাক্টরি রিসেপ্টর নিউরনগুলো নাসা গহ্বরের উপরের অংশের অলফ্যাক্টরি মিউকোসাতে অবস্থিত। অলফ্যাক্টরি এপিথেলিয়াম থেকে অলফ্যাক্টরি বাল্ব পর্যন্ত প্রসারিত বহুসংখ্যক সংবেদী স্নায়ু তন্তু নিয়ে অলফ্যাক্টরি স্নায়ু গঠিত হয়, ক্রিব্রিফর্ম প্লেটের অনেকগুলো ছিদ্রের মধ্য দিয়ে প্রবাহিত হয়, এথময়েড অস্থির একটি চালনি সদৃশ কাঠামো। অলফ্যাক্টরি রিসেপ্টর নিউরনের অন্তর্বাহী স্নায়ু তন্তু গন্ধ সংক্রান্ত স্নায়ু উদ্দীপনা কেন্দ্রীয় স্নায়ুতন্ত্রে (ঘ্রাণশক্তি) বহন করে। এই স্নায়ুর ক্ষতি হলে হালকা সমস্যা কিংবা পুরপুরি ঘ্রাণহানি হয়ে যেতে পারে। অলফ্যাক্টরি স্নায়ুর কার্যকারিতা খুব সহজেই পরীক্ষা করা যায়। এর জন্য প্রয়োজন শুধু প্রতিটি নাসারন্ধ্রের সামনে তীব্র কটু গন্ধযুক্ত কোন কিছু শুঁকানো। যদি গন্ধ টের পাওয়া যায়, তবে ধরে নেওয়া যেতে পারে যে স্নায়ুগুলো ঠিক আছে। অন্যদিকে, গন্ধ টের না পাওয়ার বেশ কয়েকটি কারণের মধ্যে কেবল একটি কারণ হচ্ছে স্নায়ুটির কার্যকারিতা নষ্ট হয়ে যাওয়া। বর্তমানে বাজারে অলফ্যাক্টরি টেস্টিং প্যাকেট পাওয়া যায়, যাতে তীব্র গন্ধ মেশানো কার্ড থাকে এবং প্রত্যেকটি গন্ধের প্রতি রোগীর প্রতিক্রিয়া ঠিকঠাকভাবে নির্ধারণ করা যায়। অলফ্যাক্টরি স্নায়ুর ক্ষত হতে পারে ভোঁতা কোন কিছু দিয়ে আঘাত পাওয়ার ফলে, যেমন ঘাত-প্রতিঘাত আঘাত (Coup contrecoup injury), মেনিনজাইটিস এবং মস্তিষ্কের ফ্রন্টাল লোবের টিউমারের কারণে। এসবের কারণে প্রায়শই স্বাদ এবং গন্ধের হ্রাস পায়। অলফ্যাক্টরি স্নায়ুর ক্ষতগুলি অনুনাসিক এপিথিলিয়ামের ব্যথা অনুভবের ক্ষমতা হ্রাস করে না। এর কারণ হল অনুনাসিক এপিথেলিয়াম থেকে ব্যথা অলফ্যাক্টরি নার্ভ দিয়ে কেন্দ্রীয় স্নায়ুতন্ত্রে বাহিত হয় না- বরং ট্রাইজেমিনাল স্নায়ু দ্বারা কেন্দ্রীয় স্নায়ুতন্ত্রে বাহিত হয়। অলফ্যাক্টরি স্নায়ু, মস্তিষ্কের গভীরের ব্যবচ্ছেদ, নিচ থেকে দেখা যাচ্ছে Mcgraw Hill's Anatomy and Physiology Revealed Vilensky, Joel; Robertson, Wendy (২০১৫)। The Clinical Anatomy of the Cranial Nerves: The Nerves of "On Old Olympus Towering Top"। Wiley-Blackwell। আইএসবিএন 978-1118492017।  Saladin, Kenneth. "The Cranial Nerves." Anatomy and Physiology: The Unity of Form and Function. 6th ed. New York City: Mcgraw-Hill, 2012. 548. "1-1"। Cranial Nerves। Yale School of Medicine। ২০১৬-০৩-০৩ তারিখে মূল থেকে আর্কাইভ করা।  cranialnerves at The Anatomy Lesson by Wesley Norman (Georgetown University) (I)
ঢাকা টুপি

ঢাকা টুপি (নেপালি: ढाका टोपी, প্রতিবর্ণীকৃত: ঢাকা টোপী) বা নেপালী টুপি ঢাকাই কাপড়ের তৈরি এক ধরনের টুপি, যা নেপালে বেশ জনপ্রিয়। এটি নেপালের একটি ঐতিহ্যবাহী পোশাক। ঢাকা টুপির শাব্দিক অর্থ হল ঢাকাই কাপড়ের তৈরি শিরাবরণ। এগুলো ঢাকা থেকে আমদানি করা ঢাকাই কাপড় নামক একধরনের সুতি কাপড় দ্বারা তৈরি করা হত। ঢাকা টুপি ছিল নেপালি জাতীয় পোশাকের একটি অংশ এবং নেপালি জাতীয়তার প্রতীক। রাজা মহেন্দ্রর শাসনামলে (অর্থাৎ, ১৯৫৫ থেকে ১৯৭২ সালের মধ্যে) এটি জনপ্রিয় হয়ে ওঠে। এসময় পাসপোর্ট ও অন্যান্য সরকারি কাজে ঢাকা টুপি পরিহিত ছবি ব্যবহার করা বাধ্যতামূলক করা হয়। দশৈং (বিজয়া দশমী) এবং তিহার (দীপাবলী) উৎসবে এ টুপি উপহার দেওয়ার রীতি প্রচলিত আছে। সরকারি কর্মকর্তাগণ জাতীয় পোশাকের অংশ হিসেবে এটি পরিধান করে থাকেন। রাজা মহেন্দ্রর আমলে সিংহ দরবারের কাছে ঢাকা টুপি ভাড়া দেওয়া হত। নেপালি সংস্কৃতিতে ঢাকার পোশাকের প্রভাব না থাকলেও ঢাকা টুপি নেপালী সমাজ ও সংস্কৃতির এক অবিচ্ছেদ্য অংশ হয়ে উঠেছে। বর্তমানে অনেক নেপালী নিয়মিত এ টুপি পরিধান করেন, আবার অনেকে শুধু বিশেষ সাংস্কৃতিক অনুষ্ঠানেই এটি ব্যবহার করেন। Roy, Barun (২০১২)। Gorkhas and Gorkhaland। Barun Roy। পৃষ্ঠা 188। আইএসবিএন 9789810786465।  Wicks, Len (২০১৪)। Discovery: A Story of Human Courage and Our Beginnings। BookBaby। আইএসবিএন 9781483532967।  Ojha, Ek Raj; Weber, Karl E. (১৯৯৩)। Production Credit for Rural Women। Division of Human Settlements Development, Asian Institute of Technology। পৃষ্ঠা XXX। আইএসবিএন 9789748209715।  Kasajū, Vinaya Kumāra (১৯৮৮)। Palpa, as You Like it। Kathmandu: Kumar Press। পৃষ্ঠা 96।  অমেন্দ্র পোখারেল (১১ জুলাই ২০১০)। "Dented Pride: The Story of Daura Suruwal and Dhaka Topi"। ইসিএস নেপাল (ইংরেজি ভাষায়)। সংগ্রহের তারিখ ২০২০-০৮-২০।  "Sales of Dhaka items soar in Palpa district. Madhav Aryal, PALPA"। ২০১৮-০৮-২৩ তারিখে মূল থেকে আর্কাইভ করা। সংগ্রহের তারিখ ২০২০-০৯-০৭।  "Nepali Dhaka topi: About Nepal and Nepali Language"। www.nepalabout.com। ২০১৬-০২-১৯ তারিখে মূল থেকে আর্কাইভ করা। সংগ্রহের তারিখ ২০১৬-০২-১২।  Muzzini, Elisa; Aparicio, Gabriela (২০১৩)। Urban Growth and Spatial Transition in Nepal। World Bank Publications। পৃষ্ঠা 113। আইএসবিএন 9780821396612।  Subba, Tanka Bahadur (১৯৯২)। Ethnicity, state, and development। Har-Anand Publications in association with Vikas Pub। পৃষ্ঠা ২৩৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Nepali Topi, Mark of the Nepali Man"। Hotel Shanker (ইংরেজি ভাষায়)। ২০১৪-১১-১৪।  "'Dhaka Topi Day' being celebrated (in photos)"। কাঠমান্ডু পোস্ট (ইংরেজি ভাষায়)। ২০১৮-১২-২৮ তারিখে মূল থেকে আর্কাইভ করা। সংগ্রহের তারিখ ২০২০-০৯-০৭।  Lionel Messi wears a Dhaka topi, Huffington Post টেমপ্লেট:Clothing in South Asia
ফেঞ্চুগঞ্জ থানা

ফেঞ্চুগঞ্জ থানা বাংলাদেশের সিলেট জেলার অন্তর্গত ফেঞ্চুগঞ্জ উপজেলার একটি থানা। ১৯২২ সালের ১০ জানুয়ারি তিনটি ইউনিয়ন নিয়ে ফেঞ্চুগঞ্জ থানা প্রতিষ্ঠিত হয়। ফেঞ্চুগঞ্জ উপজেলার ৫টি ইউনিয়নের প্রশাসনিক কার্যক্রম ফেঞ্চুগঞ্জ থানার আওতাধীন। ইউনিয়নসমূহ: ১নং ফেঞ্চুগঞ্জ ২নং মাইজগাঁও ৩নং ঘিলাছড়া ৪নং উত্তর কুশিয়ারা ৫নং উত্তর ফেঞ্চুগঞ্জ ফেঞ্চুগঞ্জ উপজেলা সিলেট জেলা "ফেঞ্চুগঞ্জ উপজেলার পটভূমি"। fenchuganj.sylhet.gov.bd। জাতীয় তথ্য বাতায়ন। ১২ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০২০।  "ইউনিয়নসমূহ - ফেঞ্চুগঞ্জ উপজেলা"। fenchuganj.sylhet.gov.bd। জাতীয় তথ্য বাতায়ন। ১২ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০২০।
রুদ্র সম্প্রদায়

হিন্দুধর্মে রুদ্র সম্প্রদায় চার বৈষ্ণব উপসম্প্রদায়ের অন্যতম। বৈষ্ণবদের অন্যান্য সম্প্রদায়ের মতো এই সম্প্রদায়েও বিষ্ণু বা তার অবতার কৃষ্ণকে সর্বোচ্চ ঈশ্বর মনে করা হয়। রুদ্র সম্প্রদায়ের প্রবর্তক সন্ত বিষ্ণুস্বামী। যদিও এই সম্প্রদায়ের উৎস রুদ্র নামধারী মুনি, যিনি গত জন্মে ধ্রুবপুত্র শম্ভু ছিলেন। যিনি ভগবান বিষ্ণু (বা কৃষ্ণ) দ্বারা প্রদত্ত জ্ঞান মানবজাতিকে দিয়েছিলেন। বৈষ্ণব মত অনুসারে রুদ্রমুনি হলেন প্রথম এবং প্রধান বৈষ্ণব বা বিষ্ণুর অনুগামী। এই সম্প্রদায়ের মতে, বিষ্ণুস্বামী ছিলেন বৈষ্ণবদের পঞ্চদশ গুরু যিনি বিষ্ণুমাহাত্ম্য শিষ্যসমাজে প্রচার করেন। এই সম্প্রদায়ের প্রবর্তনের তারিখটি নিয়ে বিতর্ক রয়েছে। জেমস হেস্টিংসের মতে বিষ্ণুস্বামী পঞ্চদশ শতাব্দীর ব্যক্তিত্ব ছিলেন। কিন্তু কার্ল অলসনের মতে, তিনি ত্রয়োদশ শতাব্দীতে জন্মগ্রহণ করেছিলেন। রুদ্র সম্প্রদায়ের অনুগামীগণ অবশ্য বিষ্ণুস্বামীর জন্ম ৪,৫০০ বছর আগে হয়েছিল বলে মনে করেন। ঐতিহাসিক বিষ্ণুস্বামীর সম্পর্কে প্রায় কিছুই জানা যায় না। তার সকল রচনা কালের গহ্বরে বিলীন হয়ে গেছে। পশ্চিম ভারতের গুজরাত অঞ্চলে এই ধর্ম প্রথম প্রচারিত হয়েছিল। পরবর্তীকালে বল্লভ আচার্য (১৪৭৯–১৫৩১ খ্রি.) এই সম্প্রদায়ের মুখ্য প্রবক্তা হয়েছিলেন বলে মনে করা হয়। রুদ্র সম্প্রদায়ের আবার দুটি উপবিভাগ রয়েছে: বিষ্ণুস্বামীর অনুগামী বিষ্ণুস্বামীগণ এবং বল্লভ আচার্য প্রবর্তিত বল্লভগণ বা পুষ্টিমার্গ সম্প্রদায়। উইলিয়াম ডেডওয়েলারের মতে, পুষ্টিমার্গ সম্প্রদায় বাদে রুদ্র সম্প্রদায়ের বর্তমানে কোনো অস্তিত্ব নেই। এই সম্প্রদায়ের দর্শন হল কৃষ্ণপ্রধান শুদ্ধাদ্বৈত মতবাদ। এই সম্প্রদায়ের অনুগামীগণ কৃষ্ণকে একাকী অথবা রাধার সঙ্গে পূজা করেন। কৃষ্ণের অপর এক রূপ বালগোপাল-ও এই সম্প্রদায়ের পূজ্য। হিন্দুধর্মে সন্ন্যাসজীবন আদর্শ হলেও রুদ্র সম্প্রদায়ে পুরোহিতদের সংসারধর্ম পালনে উৎসাহিত করা হয়। এই সম্প্রদায় বিবাহ করে পরিবার প্রতিপালনের কথা বলে। The Sadhus and Indian Civilisation By Vijay Prakash Sharma Vaisnavism: Contemporary Scholars Discuss the Gaudiya Tradition Steven Rosen Encyclopedia of Religion and Ethics Part 4 By James Hastings p.545 The Many Colors of Hinduism: A Thematic-Historical Introduction By Carl Olson p.175 William Deadwyler in Vaisnavism: Contemporary Scholars Discuss the Gaudiya Tradition pp.128-9 Female ascetics in Hinduism By Lynn Teskey Denton, Steven Collins The penny cyclopædia [ed. by G. Long]. p.390 [১]
ফ্রগার

ফ্রগার (ইংরেজি: Frogger) হচ্ছে একটি কাঠামোভিত্তিক বা আর্কেড গেম, যা বাজারে আসে ১৯৮১ সালে। এই গেমটি তৈরি করে জাপানের খেলনা নির্মাতা প্রতিষ্ঠান কোনামি এবং গেমটি বিশ্বব্যপী পরিবেশকের দায়িত্ব পালন করে সেগা/জার্মেলিন। এই গেমটি একটি ক্লাসিক ভিডিও গেম যার বিভিন্ন সংস্করণ এখনো ইন্টারনেটের বিভিন্ন গেমিং সাইটে পাওয়া যায়, ও যথেষ্ট জনপ্রিয়। এই ভিডিও গেমটি পটভূমি হচ্ছে যে কতোগুলো ব্যাঙকে একের পর এক তাদের বাড়ির রাস্তা দেখিয়ে দিতে হবে। আর এটা করতে গিয়ে প্রতিটি ব্যাঙকে অবশ্যই একটি ব্যস্ত রাস্তা এবং দূর্যোগপূর্ণ নদী পেরোতে হবে। এ কাজটি করতে গিয়ে বিভিন্ন দূর্যোগে ব্যাঙ মারা পড়লে খেলোয়াড় লাইফ পয়েন্ট হারাবে, তেমনি দক্ষ খেলোয়াড়রা অতিরিক্ত লাইফ পয়েন্ট পাবার সুযোগও পাবেন। Frogger at MobyGames Frogger Special Detailed History Comparison of Sierra Frogger home computer releases Detailed Info on the Halion version of Frogger
লায়ন্স স্কুল এন্ড কলেজ, সৈয়দপুর

লায়ন্স স্কুল এন্ড কলেজ, সৈয়দপুর নীলফামারীর সৈয়দপুরে অবস্থিত। এটি একটি বেসরকারি শিক্ষাপ্রতিষ্ঠান। সৈয়দপুরের স্বনামধন্য শিক্ষাপ্রতিষ্ঠানের মধ্যে এটি একটি। দিনাজপুর শিক্ষাবোর্ডের অধীন এই প্রতিষ্ঠানে মাধ্যমিক শিক্ষা কার্যক্রম চালু রয়েছে। ২০০১ সালে এই প্রতিষ্ঠানটি প্রতিষ্ঠিত হয়। প্রতিষ্ঠার শুরু থেকে প্লে থেকে দশম শ্রেনী পর্যন্ত পাঠ্যেক্রম চালু করা হয়। পরে তা উচ্চমাধ্যমিককে পরিবর্তন করা হয়। লায়ন্স স্কুল এন্ড কলেজ,সৈয়দপুর শিক্ষা, সহ-পাঠ্যক্রম কার্যক্রম, গবেষণা এবং বৃত্তিবৃদ্ধির মাধ্যমে সম্প্রদায়গুলোকে বৌদ্ধিক, সামাজিক, সাংস্কৃতিক এবং অর্থনৈতিক সুবিধা প্রদান করতে প্রতিশ্রুতিবদ্ধ। আমাদের স্কুল ও কলেজ বাংলাদেশের জাতীয় শিক্ষাব্যবস্থায় বিশ্বমানের শিক্ষা এবং গবেষণা সরবরাহ করছে। প্রতিষ্ঠাকালে ছাত্র এবং শিক্ষক সংখ্যা ছিলো যথাক্রামে ৫০০ এবং ৬০ জন। এর অবস্থান সৈয়দপুর ক্যান্টমেন্ট সড়কের উত্তর পাশে এবং সৈয়দপুর শহরে অবস্থিত। এ প্রতিষ্ঠানে রয়েছে উন্নত ও আধুনিক অবকাঠামোগত সুবিধাদি। প্রতিষ্ঠানের ছয়টি ভবন রয়েছে। ছয়টির মধ্যে একটি ভবনে রয়েছে স্কুল লাইব্রেরি এবং পদার্থ, রসায়ন, জীববিদ্যা, কম্পিউটার বিজ্ঞান প্রভৃতি বিষয়ভিত্তিক গবেষণাগার "সংরক্ষণাগারভুক্ত অনুলিপি"। ৩১ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০২০।
গ্রাফিক উপন্যাস

গ্রাফিক উপন্যাস (ইংরেজি: graphic novel) হচ্ছে এক প্রকার গদ্য সাহিত্য যেখানে গল্পটি কমিকের মতো করে পাঠকের কাছে পরিবেশন করা হয়। এর পরিধিটি অনেক বড় এবং এটি কাঠামোর দিক থেকে ছোটগল্পের সাথে সাদৃশ্যপূর্ণ, এবং বিভিন্ন বিভাগে এটি বিভক্ত। সংক্ষেপে বলতে গেলে এটি একটি দীর্ঘ পরিধির কমিক্‌স। গ্রাফিক উপন্যাসে আকৃতি তুলনামূলক ভাবে বড় হয় এবং কমিক ম্যাগাজিনের মতো প্রকাশনাগুলোতে এটি প্রকাশ পায়। সেই সাথে এটি বই হিসেবেও প্রকাশিত হয়, এবং বইগুলো সচারচর বইয়ের দোকান ছাড়াও কমিক্‌স বিক্রির দোকান এবং খবরের কাগজ বিক্রির দোকানগুলোতেও পাওয়া যায়। এছাড়া অনেক ক্ষেত্রে বড় বড় গ্রন্থাগারগুলোও গ্রাফিক উপন্যাস সংগ্রহ করেন। "graphic novel[স্থায়ীভাবে অকার্যকর সংযোগ], a and n." Oxford English Dictionary Additions Series, 1993, OED Online, Oxford University Press, 15 Mar. 2000. Weiner, Stephen & Couch, Chris. Faster than a speeding bullet: the rise of the graphic novel, NBM, 2004, আইএসবিএন ১-৫৬১৬৩-৩৬৮-২
আবদুল আজিজ খন্দকার

আবদুল আজিজ খন্দকার (১৯২৩–১৯৯১) বাংলাদেশের পটুয়াখালী জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন পটুয়াখালী-৬ আসনের সংসদ সদস্য ছিলেন। আবদুল আজিজ খন্দকার ১৯২৩ সালে পটুয়াখালীর বাউফলের বেলিতলা গ্রামে জন্মগ্রহণ করেন। তার পিতা মোবারক আলী খন্দকার। তিনি বাউফল বীরপাশা স্কুল থেকে মেট্রিকুলেশন এবং বরিশাল বিএম কলেজ থেকে ১৯৪৬ সালে বিএসসি পাস করেন। ১৯৫৪ সালে এলএলবি ডিগ্রী করেন তিনি। তার ছেলে খোন্দকার শামসুল হক রেজা সুপ্রিম কোর্টের আইনজীবী ও কেন্দ্রীয় কৃষক লীগের সাধারণ সম্পাদক। আবদুল আজিজ খন্দকার আইনজীবী ও মুক্তিযুদ্ধের সংগঠক ছিলেন। তিনি পটুয়াখালী আওয়ামী লীগের সাধারণ সম্পাদক ছিলেন। কর্ম জীবনের শুরুতে সরকারি চাকরি করতেন। ১৯৬২ সালে সরকারি চাকরি ছেড়ে পটুয়াখালীতে আইন ব্যবসা শুরু করেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালে তিনি তৎকালীন পাকিস্তানের এমপিএ নির্বাচিত হন। ১৯৭১ সালে তিনি মুক্তিযুদ্ধে নেতৃত্ব দেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন পটুয়াখালী-৬ আসন থেকে সংসদ সদস্য নির্বাচিত হন। আবদুল আজিজ খন্দকার ১৯৯১ সালে মৃত্যুবরণ করেন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ সেপ্টেম্বর ২০২০।  সিরাজ উদ্দীন আহমেদ (২০১৫)। বরিশাল বিভাগের ইতিহাস (২য় খন্ড)। ঢাকা, বাংলাদেশ: ভাস্কর প্রকাশনী।  প্রতিনিধি, বাউফল, পটুয়াখালী (৩০ সেপ্টেম্বর ২০১৮)। "শামসুল হক রেজা পৌঁছে দিচ্ছেন উন্নয়নের বার্তা"। দৈনিক সমকাল। সংগ্রহের তারিখ ৭ সেপ্টেম্বর ২০২০। [স্থায়ীভাবে অকার্যকর সংযোগ]
আব্দুল বারেক মিয়া

আব্দুল বারেক মিয়া বাংলাদেশের ঝালকাঠি জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন পটুয়াখালী-৭ আসনের সংসদ সদস্য ছিলেন। আব্দুল বারেক মিয়া পটুয়াখালী জেলায় জন্মগ্রহণ করেন। আব্দুল বারেক মিয়া আইনজীবী ও মুক্তিযুদ্ধের সংগঠক ছিলেন। তিনি তৎকালীন ঝালকাঠি সংগ্রাম পরিষদের উপদেষ্টা ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালে তিনি তৎকালীন পাকিস্তানের এমপিএ নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন পটুয়াখালী-৭ আসন থেকে সংসদ সদস্য নির্বাচিত হন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ সেপ্টেম্বর ২০২০।  মোহাম্মদ নূরুল ইসলাম মনজুর (২০১৬)। বাংলাদেশের স্বাধীনতাযুদ্ধে দক্ষিণাঞ্চল। ঢাকা: গতিধারা।  সিরাজ উদ্দীন আহমেদ (২০১৫)। বরিশাল বিভাগের ইতিহাস (২য় খন্ড)। ঢাকা, বাংলাদেশ: ভাস্কর প্রকাশনী।
আনোয়ারুল কাদের

আনোয়ারুল কাদের বাংলাদেশের ময়মনসিংহ জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন ময়মনসিংহ-১২ আসনের সংসদ সদস্য ছিলেন। আনোয়ারুল কাদির ময়মনসিংহ জেলার ঈশ্বরগঞ্জে জন্মগ্রহণ করেন। তার বড় ছেলে আইনজীবী আসিফ আনোয়ার মুরাদ, ছোট ছেলে আইনজীবী এবং বিশিষ্ট রাজনীতিবিদ মরহুম সাদিক আনোয়ার পাপ্পু এবং তাহার ছেলে ও আনোয়ারুল কাদির এর একমাত্র নাতি জারির বিন আনোয়ার স্পন্দন। আনোয়ারুল কাদের আইনজীবী ও মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালে আওয়ামী লীগের প্রার্থী হিসেবে তিনি ঈশ্বরগঞ্জের এমএনএ নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-১২ আসন থেকে সংসদ সদস্য নির্বাচিত হন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ সেপ্টেম্বর ২০২০।  ময়মনসিংহ, আইয়ুব আলী (৩ এপ্রিল ২০১৭)। "ময়মনসিংহে জঙ্গি আস্তানা সন্দেহে অভিযান"। এনটিভি। সংগ্রহের তারিখ ৮ সেপ্টেম্বর ২০২০।  "ময়মনসিংহ বিভাগের মুক্তিযুদ্ধ ও মুক্তিযোদ্ধা"। বাংলাদেশ জাতীয় তথ্য বাতায়ন। ৮ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০২০।
আজারবাইজানের প্রশাসনিক বিভাগ

আজারবাইজান প্রশাসনিকভাবে নিম্নলিখিত মহকুমায় বিভক্ত: ৫৯ জেলা (রেয়নার; গান.– রেয়ন), ১১ টি শহর (şəhərlər; গান.– əhər), ১ টি স্বায়ত্তশাসিত প্রজাতন্ত্র (মুকতার রেসুব্লিকা), যার নিজেই রয়েছে: ৭ টি জেলা ১ টি শহর রেইনগুলি আরও পৌরসভায় বিভক্ত (বালাদিডিə)। অধিকন্তু, আজারবাইজান ৯ টি (অর্থনৈতিক) অঞ্চলে (ইকতিসাদী রায়ওনলার; গাওয়া। –কটিসাদি রায়ন) বিভক্ত। [১] এটি প্রশাসনিক বিভাগ নয়। প্রতিটি অঞ্চলে বিভিন্ন জেলা রয়েছে। নাখচিভান স্বায়ত্তশাসিত একটি পৃথক প্রজাতন্ত্র, যা দশম অর্থনৈতিক অঞ্চল গঠন করে। নাগরনো-কারাবাখের অঞ্চলটি বর্তমানে আজারবাইজানের খোজাভেন্ড, শুশা, খোজালি, কালবাজারের পূর্ব অংশ এবং তাতার পশ্চিম অংশের অংশ হিসাবে গঠিত। সোভিয়েত আমলে অঞ্চলটি নাগর্নো-কারাবাখ স্বায়ত্তশাসিত ওব্লাস্ট হিসাবে পরিচিত ছিল; তবে ১৯৯১ সালের ২৬ শে নভেম্বর আজারবাইজান এসএসআর সংসদ এনকেএওর স্বায়ত্তশাসিত অবস্থান বাতিল করে দেয়। তার পর থেকে স্বায়ত্তশাসিত ওব্লাস্টের অঞ্চলটি প্রশাসনিকভাবে উপর্যুক্ত রেইনের মধ্যে বিভক্ত হয়ে পড়েছে। নাগর্নো-কারাবাখ যুদ্ধের ফলস্বরূপ, এর বেশিরভাগ অঞ্চল এখন নাগরোণো-কারাবাখ এবং আর্মেনিয়া থেকে আর্মেনীয় বাহিনীর নিয়ন্ত্রণে রয়েছে। [২] স্ব-ঘোষিত নাগর্নো-কারাবাখ প্রজাতন্ত্র (এনকেআর) নাগরোণো-কারাবাখের বাইরেও দক্ষিণ-পশ্চিম আজারবাইজানের একটি বৃহত অংশ নিয়ন্ত্রণ করে‌। নিচের তালিকাটি নাখচিভান স্বায়ত্তশাসিত প্রজাতন্ত্রের রেইন বাদে আজারবাইজানের মূল অংশের জন্য। নাখচিভান স্বায়ত্তশাসিত প্রজাতন্ত্রের সাতটি জেলা এবং একটি পৌরসভা নীচে তালিকাভুক্ত করা হয়েছে। "Territories, number, density of population and territorial units by economic and administrative regions of Azerbaijan Republic" ওয়েব্যাক মেশিনে আর্কাইভকৃত জানুয়ারি ৭, ২০১২ তারিখে, The State Statistical Committee of the Republic of Azerbaijan. Hewsen, Robert H. (২০০১)। Armenia: A Historical Atlas। University of Chicago Press। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ৩. "Azerbaijan Regions" Archived ২৪-২-২০১৬ at the Wayback Machine, Regional Development Center in Azerbaijan. ৪. "The World Factbook — Central Intelligence Agency".http//:www.cia.gov. ৫. "Territories, number, density of population and territorial units by economic and administrative regions of Azerbaijan Republic" Archived January 7, 2012, at the Wayback Machine, The State Statistical Committee of the Republic of Azerbaijan. ৬. Hewsen, Robert H. (2001). Armenia: A Historical Atlas. University of Chicago Press.
ইনসাইড দি অ্যাক্টরস স্টুডিও

ইনসাইড দি অ্যাক্টরস স্টুডিও (ইংরেজি: Inside the Actors Studio) হচ্ছে ব্রাভো টেলিভিশন নেটওয়ার্কে প্রচারিত একটি টক শো। যার উপস্থাপক এবং সঞ্চালক হচ্ছে জেমস লিপটন। অনুষ্ঠানটি প্রযোজনা ও পরিচলনা করেন জেফ উর্টজ, এবং এটির নির্বাহী প্রযোজক জেমস লিপটন। এই অনুষ্ঠানটি শুরু হয় ১৯৯৪ সালে এবং এটি পরিবেশন করে কেবলরেডি, যা ১২৫টি দেশে প্রায় ৮ কোটি ৯০ লক্ষ বাসায় এটি প্রচারিত হয়। বর্তমানে অনুষ্ঠানটি ধারণ করা হয় প্যালেস ইউনিভার্সিটির নিউ ইয়র্ক সিটি ক্যাম্পাসের মাইকেল শিমেল সেন্টার ফর দি আর্টস-এ। "Inside the Actors Studio"। ২ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১৩ এপ্রিল ২০১৪।  Inside the Actors Studio Inside the Actors Studio
অ্যাটমর অ্যাডভান্স

দ্য অ্যাটমর অ্যাডভান্স ১৯২৭ সালে অ্যাটমর, আলাবামাতে প্রতিষ্ঠিত হয়েছিল। সংবাদপত্রটির প্রায় ২,০০০ সংখ্যা ছাপা হয় এবং এটি এটমর এবং এর আশেপাশে এস্কাম্বিয়া কাউন্টি, আলাবামা এলাকায় সংবাদ পরিবেশন করে। এটি প্রতি বুধবার এটমর নিউজপেপারস, ইনকর্পোরেশন দ্বারা প্রকাশিত হয়। প্রাথমিক ইতিহাস বলে পত্রিকাটির সম্পাদকীয় বোর্ড ডেমোক্র্যাটিক পার্টির সমর্থক ছিল। যাইহোক, সম্পাদকীয় বোর্ড ১৯৬৪ সালে রাষ্ট্রপতি হিসাবে রিপাবলিকান ব্যারি গোল্ডওয়াটারকে সমর্থন করে আগের ঐতিহ্য ভেঙে দেয়। ১৯৭৯ সালে কাগজটিকে দীর্ঘ সময়ের মালিক বব মরিসেটের কাছ থেকে মরিস নিউজপেপার কর্পোরেশন কিনে নিয়েছিল। ফিলিপ সোকলের সাথে ১৯৫৯ সালে কাগজটি কিনেছিলেন মরিসেট, যিনি আলাবামা প্রেস অ্যাসোসিয়েশনের সাবেক সভাপতি ছিলেন। তিনি পত্রিকাটির রূপান্তরকালে পরিচালনা পর্ষদের সাথে ছিলেন। "About Atmore advance"। Chronicling America: Historic American Newspapers। Library of Congress।  "Atmore Advance"। Mondo Times।  "About Us"। The Atmore Advance।  "The First Time"। The Montgomery Advertiser। ২৮ অক্টো ১৯৬৪।  "Morris Corp. purchases Brewton, Atmore papers"। Montgomery Advertiser। ২ মার্চ ১৯৭৯।  "Atmore Newspaper Is Sold To Sokol"। The Anniston Star। ১ অক্টোবর ১৯৫৯।
বাংলাদেশ কৃষক লীগ

বাংলাদেশ কৃষক লীগ ১৯৭২ সালের ১৯ এপ্রিল দেশের অর্থনৈতিক মুক্তির কার্যক্রমে কৃষি ও কৃষকের উন্নয়নে কাজ করতে বঙ্গবন্ধুর নির্দেশে প্রখ্যাত আইনজীবী সিরাজুল ইসলাম খানকে বাংলাদেশ কৃষকলীগ প্রতিষ্ঠাকালে গঠনতন্ত্র প্রণয়ন কমিটির আহ্বায়ক ও কৃষকলীগ কেন্দ্রীয় কমিটির প্রতিষ্ঠাতা সহসভাপতি এবং ১৫ আগস্টে শহীদ কৃষক নেতা আবদুর রব সেরনিয়াবাতকে সভাপতি হিসেবে নিযুক্ত করা হয়। তাদের অক্লান্ত পরিশ্রমের ফসল হিসেবে বাংলাদেশ কৃষক লীগের আজকের অবস্থান। কৃষকলীগ বাংলাদেশ আওয়ামী লীগের সাথে ঘনিষ্ঠভাবে জড়িত এবং এর অন্যতম সহযোগী সংগঠন হিসাবে কাজ করছে। সমীর চন্দ বর্তমানে কৃষক লীগের সভাপতি এবং উম্মে কুলসুম স্মৃতি সাধারণ সম্পাদক হিসেবে দায়িত্ব পালন করছেন।
সান ফ্রান্সিসকো ক্রনিকল

সান ফ্রান্সিসকো ক্রনিকল (ইংরেজি: San Francisco Chronicle) হচ্ছে উত্তর ক্যালিফোর্নিয়ার সবচেয়ে বেশি প্রচলিত সংবাদপত্র, সেই সাথে গোটা যুক্তরাষ্ট্রের অন্যতম বৃহৎ একটি সংবাদপত্র। এটি মূলত সরবরাহ করা হয় সান ফ্রান্সিসকো উপকূলবর্তী এলাকায়, কিন্তু এটি উত্তর ও মধ্য ক্যালিফোর্নিয়াতেও সরবরাহ করা হয়। ১৮৬৫ সালে চার্লস ডি ইয়াং ও এম. এইচ. ডি ইয়াং নামের দুই ভাই একত্রে দ্য ডেইলি ড্রামাটিক ক্রনিকল নামে একটি সংবাদপত্র প্রকাশ শুরু করে, যা আজকের সান ফ্রান্সিসকো ক্রনিকল। সান ফ্রান্সিসকোতে শুরু হয়ে ১৮৮০ সাল পর্যন্ত পত্রিকাটি ছিলো যুক্তরাষ্ট্রের পশ্চিম উপকূলবর্তী এলাকার সবচেয়ে বেশি প্রচারিত দৈনিক। বর্তমানে শুধুমাত্র লস অ্যাঞ্জেলস টাইমস এটিকে টপকে প্রথম স্থানে রয়েছে। এছাড়া বর্তমানে ক্রনিকল বিক্রির দিক থেকে যুক্তরাষ্ট্রের ১২তম বৃহৎ দৈনিক পত্রিকা। "সংরক্ষণাগারভুক্ত অনুলিপি" (পিডিএফ)। ১৬ সেপ্টেম্বর ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ ডিসেম্বর ২০০৯।  Nolte, Carl (জুন ১৬, ১৯৯৯)। "134 Years of the Chronicle"। San Francisco Chronicle। সংগ্রহের তারিখ ২০০৬-০৯-২১।  SFGate: Online version of the newspaper ওয়েব্যাক মেশিনে আর্কাইভকৃত ২৬ নভেম্বর ২০০৮ তারিখে, contains freely searchable archive of all articles since 1995 San Francisco public library databases[স্থায়ীভাবে অকার্যকর সংযোগ], contains instructions on searching archived papers 1865-1922 SFGate blogs ওয়েব্যাক মেশিনে আর্কাইভকৃত ২৭ মার্চ ২০২১ তারিখে Hearst subsidiary profile of the San Francisco Chronicle
রায়ান ফিলিপ

ম্যাথিউ রায়ান ফিলিপ (ইংরেজি: Matthew Ryan Phillippe) (জন্ম: ১০ সেপ্টেম্বর, ১৯৭৪)), যদি রায়ান ফিলিপ নামেই সমধিক পরিচিত একজন মার্কিন অভিনেতা। ওয়াল লাইফ টু লাইভ সোপ অপরাতে অভিনয়ের পর তিনি ১৯৯০-এর দশকের শেষের দিকে চলচ্চিত্রে অভিনয় শুরু করেন। তার অভিনীতি চলচ্চিত্রগুলোর মধ্যে আছে আই নো হোয়াট ইউ ডিড লাস্ট সামার, ক্রুয়েল ইনটেনশন্স এবং ৫৪। খুব সাম্প্রতিককালে তিনি একাডেমি পুরস্কার বিজয়ী চলচ্চিত্র ক্র্যাশ-এ অভিনয় করেছেন। এছাড়া ২০০৭ সালে তিনি ব্রিচ নামের সত্য ঘটনা অবলম্বনে নির্মিত একটি চলচ্চিত্রেও অভিনয় করেছেন। ১৯৯৭ সালে ফিলিপ অভিনেত্রী রিজ উইদারস্পুনের ২১তম জন্মদিনের অনুষ্ঠানে অংশগ্রহণ করেন। সেসময় তার সাথে উইদারস্পুনের দেখা হয়, এবং পরবর্তীতে তিনি গণমাধ্যমকে জানান যে তারা সেদিন পুরো রাত একত্রে কাটিয়েছেন, এবং উইদারস্পুন ফিলিপকে বলেছেন, “আমার মনে হয় তুমি হচ্ছো আমার জন্মদিনের উপহার” পরের দিন সকালে ফিলিপ ছবির শুটিংয়ের কাজে ক্যালিফোর্নিয়া ছেলে নর্থ ক্যারোলাইনা চলে যান। পরবর্তীতে চিঠি, ই-মেইল ও টেলিফোনের মাধ্যমে তাদের প্রেম চলতে থাকে। পরে ফিলিপ লস অ্যাঞ্জেলসে ফিরে এলে তারা একসাথে সময় কাটাটে থাকে এবং তাদের বাগদান হয় ১৯৯৮-এর ডিসেম্বরে। পরবর্তী বছরে তারা এক সাথে ক্রুয়েল ইনটেনশন চলচ্চিত্রে অভিনয় করা শুরু করে। ফিলিপ এবং উইদারস্পুন ৫ জুন, ১৯৯৯-এ সাউথ ক্যারোলাইনার এক খামারবাড়িতে ছোট ঘরোয়া অনুষ্ঠানে বিবাহ বন্ধনে আবদ্ধিত হন। "JANE Magazine"। The Nine About-to-Be Biggest Stars। ২২ এপ্রিল ২০০১ তারিখে মূল থেকে আর্কাইভ করা। সংগ্রহের তারিখ অক্টোবর ১৫, ২০০৬।  অজানা প্যারামিটার |dateformat= উপেক্ষা করা হয়েছে (সাহায্য) ইন্টারনেট মুভি ডেটাবেজে রায়ান ফিলিপ (ইংরেজি)